ບັນດາຜູ້ນໍາໂລກຍິນດີນໍາ ການຕາຍຂອງບິນລາເດັນ
ບັນດາຜູ້ນໍາຂອງໂລກຕ່າງກໍສະແດງປະຕິກິລິຍາ ໃນທາງບວກ ຕໍ່ການຕາຍຂອງນາຍໂອຊາມາ ບິນລາເດັນ.
ບັນດາຜູ້ນໍາຂອງໂລກໄດ້ພາກັນສະແດງປະຕິກິລິຍາຕໍ່ຂ່າວການເສຍຊີວິດຂອງນາຍໂອຊາມາບິນລາເດັນ ຫົວໜ້າເຄືອຂ່າຍ al-Qaida ທ່ານ George W Bush ອະດີດປະທານາທິບໍດີສະຫະ ລັດເອີ້ນການຕາຍຂອງນາຍ ບິນລາເດັນວ່າ ເປັນຄວາມ ສໍາເລັດທີ່ຍິ່ງໃຫຍ່ອັນນຶ່ງ ທ່ານ Bush ໄດ້ເປັນປະທານາ ທິບໍດີ ເວລາເຄືອຂ່າຍal-Qaida ທໍາການໂຈມຕີສະຫະລັດ ໃນວັນທີ 11 ເດືອນກັນຍາໃນປີ 2001 ສ່ວນອະດີດປະທານາທິບໍດີ Bill Clinton ໄດ້ເອີ້ນການ ເສຍຊີວິດຂອງນາຍບິນລາເດັນເປັນເວລາທີ່ສໍາຄັນຢ່າງ ເລິກເຊິ່ງ ປະທານາທິບໍດີ Hamid Karzai ແຫ່ງອັຟການີສຖານກ່າວວ່າ ການເສຍຊີວິດຂອງນາຍບິນລາເດັນໃນປະເທດເພື່ອນບ້ານ ປາກີສຖານນັ້ນ ພິສູດໃຫ້ເຫັນທ່າທີຂອງກຸງຄາບູລມາຕັ້ງແຕ່ດົນນານ ທີ່ວ່າສົງຄາມພວກ ກໍ່ການຮ້າຍບໍ່ໄດ້ມີຮາກເຫງົ້າຢູ່ໃນອັຟການີສຖານ ແລະທ່ານໄດ້ຮຽກຮ້ອງໃຫ້ພວກຕາລີບັນໃນອັຟການີສຖານ ຢຸດເຊົາການຕໍ່ສູ້ຂອງພວກເຂົາ ໃນຂະນະດຽວກັນ ລັດຖະມົນຕີກະຊວງພາຍໃນຂອງອິນເດຍ ທ່ານ P Chidambaram ກ່າວວ່າ ຂ່າວການເສຍຊີວິດຂອງນາຍບິນລາເດັນໄດ້ເນ້ນເຖິງຄວາມເປັນຫ່ວງທີ່ສໍາຄັນທີ່ສຸດຂອງອິນເດຍ ທີ່ວ່າພວກກໍ່ການຮ້າຍຫາບ່ອນລີ້ໄພຫລືລີ້ຊ່ອນໄດ້ໃນປາກີສຖານ ທ່ານ David Cameron ນາຍົກລັດຖະມົນຕີອັງກິດກ່າວວ່າ ຂ່າວ ການເສຍຊີວິດຂອງຜູ້ນໍາເຄືອຂ່າຍ al-Qaida ສ້າງຄວາມໂລ່ງໃຈຢ່າງໃຫຍ່ຫລວງ ໃຫ້ແກ່ປະຊາຊົນໃນທົ່ວໂລກ ປະທານາທິບໍດີຝຣັ່ງ ທ່ານ Nicolas Sarkozy ເອີ້ນການຕາຍຂອງ ນາຍບິນລາເດັນວ່າ ເປັນຄວາມສໍາເລັດຄັ້ງສໍາຄັນໃນການຕໍ່ຕ້ານກັບພວກກໍ່ການຮ້າຍ ໃນສະຫະລັດ ພວກຝູງຊົນທີ່ມີຄວາມດີອົກດີໃຈຢ່າງຟົດຟື້ນພາກັນໄປເຕົ້າໂຮມກັນຢູ່ຂ້າງນອກທໍານຽບຂາວໃນກຸງວໍຊິງຕັນ ແລະທີ່ຈະຕຸລັດ Times Square ທີ່ນະຄອນນີວຢອກ ຕະຫລອດທັງຢູ່ທີ່ຈຸດໂຈມຕີຂອງພວກກໍ່ການຮ້າຍທີ່ເອີ້ນກັນວ່າ Ground Zero ນັ້ນ ເພື່ອສະຫລອງການເສຍຊີວິດຂອງນາຍ ບິນລາເດັນ